Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -0. …
24 ก.ย. 2561

Tactical Move
เดินเกมกลยุทธ์บ่าย
SET Index ปรับลดลง -0.46 จุด (-0.03%) ปิดภาคเช้าที่ 1,755.66 จุด ด้วยมูลค่าการซื้อขาย 23,214.53 ล้านบาท
Most Positive Impact: BBL (+0.57 จุด), U (+0.55 จุด), EA (+0.55 จุด)
Most Negative Impact: SCC (-0.71 จุด), KBANK (-0.47 จุด), AOT (-0.35 จุด)
แนวโน้มตลาดบ่าย
ตลาดหุ้นไทยภาคเช้ามีมูลค่าการซื้อขายซึมลงในรอบ 9 วัน หลังผิดหวังจากการยกเลิกเจรจาการค้าระหว่างสหรัฐกับจีน ตลาดมีการซื้อขายสลับกลุ่มกันไปโดยกลุ่มที่ปรับตัวเพิ่มขึ้น ได้แก่ กลุ่มพลังงาน (+0.72 จุด) ธนาคาร (+0.30 จุด) อสังหา (+0.30 จุด) และกลุ่มอาหาร (+0.24 จุด) ส่วนกลุ่มที่ปรับตัวลงได้แก่กลุ่มพาณิชย์ (-0.7 จุด) วัสดุก่อสร้าง (-0.56 จุด) และขนส่ง(-0.50 จุด)
แม้ตลาดจะผิดหวังจากการล้มโต๊ะเจรจาระหว่างสหรัฐและจีน แต่เรายังคงมีหวังจากการเจรจาสุดยอดผู้นำระหว่าง ปธน.โดนัลด์ ทรัมป์ และปธน.สี จิ้นผิง ที่จะจัดขึ้นในกลาง พ.ย. ดังนั้นการปรับตัวลงของ SET เป็นโอกาสในการสะสมหุ้น
สำหรับบ่ายนี้เราแนะนำกลุ่มแบงก์ที่วันนี้มีการเคลื่อนไหวที่แข็งกว่าตลาด เราเลือก BBL เป็นหุ้นเด่นของกลุ่มเนื่องจากคุณภาพสินทรัพย์ที่มีแนวโน้มปรับตัวดีขึ้นซึ่งจะช่วยให้แบงก์มีความสามารถขยายสินเชื่อเพื่อแข่งขันในช่วงดอกเบี้ยขาขึ้นได้ดีกว่าคู่แข่ง อีกทั้งเงินปันผลที่คาดหวังปีหน้าอยู่ที่ 3.96% เป็นระดับที่น่าสนใจ
ประเด็นน่าสนใจในสัปดาห์นี้ในวันพุธจะมีการรายงานตัวเลขสต๊อคน้ำมันดิบของสหรัฐประจำสัปดาห์ โดย EIA โดยตลาดคาดการณ์ว่าจะลดลง 3.677 ล้านบาร์เรล
หุ้นแนะนำ SVI TISCO PTTGC